เกมหลอก คนลวง

**เกมหลอก คนลวง** (, ) เป็นซีรีส์มังงะญี่ปุ่นที่เขียนและวาดภาพโดยชิโนบุ ไคทานิ เรื่องนี้ตีพิมพ์ในนิตยสารมังงะแนว''เซเน็ง'' *[[ยัง จัมป์รายสัปดาห์]]*ของสำนักพิมพ์ชูเอชะ ตั้งแต่เดือนกุมภาพันธ์ พ.ศ. 2548 จนถึงเดือนมกราคม พ.ศ. 2558 ได้รับการดัดแปลงเป็นซีรีส์โทรทัศน์ญี่ปุ่นในปี พ.ศ. 2550 และมีฤดูกาลที่สองออกอากาศตั้งแต่ พ.ศ. 2552 จนถึง พ.ศ. 2553 นอกจากนี้ยังได้รับการดัดแปลงเป็นภาพยนตร์ไลฟ์แอ็กชั่นอีกสองเรื่อง คือ *[[เกมหลอก คนลวง: เดอะ ไฟนัล สเตจ]] *ในปี พ.ศ. 2553 และ *[[เกมหลอก คนลวง: รีบอร์น]]* ในปี พ.ศ. 2555 มีการดัดแปลงเป็นซีรีส์ทางโทรทัศน์ของเกาหลีใต้ออกอากาศในปี พ.ศ. 2554 ซีรีส์อนิเมะทางโทรทัศน์ที่ผลิตโดยสตูดิโอแมดเฮาส์ มีกำหนดออกออกอากาศในเดือยเมษายน พ.ศ. 2569

## เรื่องย่อ
คันซากิ นาโอะ นักเรียนหญิงที่ถูกขนานนามว่า "ซื่อทึ่ม" ได้รับเงินจำนวน 100 ล้านเยนพร้อมกับจดหมายเชิญเข้าร่วมเล่นเกม "ไลอาร์เกม" โดยในเกมแรก เธอต้องรักษาเงินจำนวนนี้หรือแย่งชิงเงินจากผู้เล่นอีกคน โดยหากผู้เล่นคนใดถูกแย่งชิงเงินไปแล้วไม่ได้คืนภายในเวลา 1 เดือน ผู้เล่นคนนั้นจะต้องเป็นหนี้ 100 ล้านเยน เมื่อคันซากิถูกคู่แข่งคือครูที่เคยสอนเธอแย่งชิงเงินไป เธอจึงไปขอความช่วยเหลือจากอากิยามะ ชินอิจิ อดีตนักโทษและนักต้มตุ๋น อากิยามะยอมช่วยคันซากิและร่วมเล่นเกมไลเออร์เกม โดยมีเป้าหมายเพื่อช่วยผู้เล่นคนอื่น ๆ และทำลายสำนักงานไลอาร์เกม

### เกม
* รอบที่ 1 - รักษาและแย่งชิงเงิน 100 ล้านเยนจากคู่แข่ง
* รอบที่ 2 - เกมสิทธิ์เสียงข้างน้อย
** รอบคืนสนาม รอบที่ 1 - เกมปรับโครงสร้าง
* รอบที่ 3 - เกมลักลอบขนของเถื่อน
** รอบคืนสนาม รอบที่ 2 - เกมกองทัพตะวันออกปะทะกองทัพตะวันตก
* รอบที่ 4 (รอบคัดเลือก) - เกมติดเชื้อ
* รอบที่ 4 - เกมเก้าอี้ดนตรี
** รอบคืนสนาม รอบที่ 3 - เกมประมูลโป๊กเกอร์
* รอบที่ 5 - เกมประมูลมนุษย์, เกมสี่ก๊ก

## ตัวละคร
### ผู้เล่น
* คันซากิ นาโอะ - นักเรียนหญิงอายุ 18 ปี
* อากิยามะ ชินอิจิ - อดีตนักโทษคดีฉ้อโกง เรียนจบสาขาจิตวิทยาจากมหาวิทยาลัยเทย์โตะ
* คะซุโอะ ฟูจิซาวะ - คู่แข่งในรอบแรก เคยเป็นครูสอนคันซากิ
* ยูจิ ฟุกุนางะ - สตรีข้ามเพศ เป็นคู่แข่งหลักในรอบที่ 2 ของคันซากิและอากิยามะ 
* โนริฮิโกะ โยโคยะ - ปรากฏตัวครั้งแรกในรอบที่ 3 เป็นศัตรูคนสำคัญของคันซากิและอากิยามะ 
* ทาคาชิ ฮาริโมโตะ - ปรากฏตัวครั้งแรกในรอบที่ 4 เป็นผู้นำลัทธิสันติสวรรค์

### สำนักงานไลอาร์เกม
* มิตซุโอะ ทานิมูระ - คนของสำนักงาน มีหน้าที่ติดตามและแจ้งข่าวการแข่งขันให้คันซากิ
* เลโรนิรา - เจ้ามือไลอาร์เกม
* เนียร์โค - เจ้ามือไลอาร์เกม รอบที่ 3
* โซลาริโอ - เจ้ามือไลอาร์เกม รอบคืนสนาม รอบที่ 2
* ฟอร์ลี - เจ้ามือไลอาร์เกม รอบคัดเลือกของรอบที่ 4 กลุ่มที่ 2 
* คูริฟูจิ - คนของสำนักงาน มีหน้าที่ติดตามและแจ้งข่าวการแข่งขันให้โยโคยะ
* อัลแซบ - เจ้ามือไลอาร์เกม รอบคัดเลือกของรอบที่ 4 กลุ่มที่ 1 
* ซิเลียน - เจ้ามือไลอาร์เกม รอบคืนสนาม รอบที่ 3 กลุ่ม A
* ราเบอเล - เจ้ามือไลอาร์เกม รอบคืนสนาม รอบที่ 3 กลุ่ม B
* อาเชียร์ - เจ้ามือไลอาร์เกม รอบสุดท้าย (รอบที่ 5)

## อ้างอิง

## แหล่งข้อมูลอื่น
*  
* 

หมวดหมู่:มังงะที่ตีพิมพ์ในปี พ.ศ. 2548
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะเกี่ยวกับการพนัน
หมวดหมู่:ซีรีส์อนิเมะที่สร้างจากมังงะ
หมวดหมู่:แมดเฮาส์
หมวดหมู่:มังงะที่ได้รับการดัดแปลงเป็นภาพยนตร์
หมวดหมู่:อนิเมะและมังงะแนวระทึกขวัญจิตวิทยา
หมวดหมู่:รีโมว์
หมวดหมู่:การ์ตูนญี่ปุ่นแนวเซเน็ง
หมวดหมู่:แฟรนไชส์ของชูเอชะ
หมวดหมู่:มังงะของสำนักพิมพ์ชูเอชะ
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:สยามอินเตอร์คอมิกส์
หมวดหมู่:รายการโทรทัศน์ของทีวีโตเกียว